kardosdrur/scandi-wiki huggingface dataset:
Brandvæsen

Brandvæsenet er en offentlig virksomhed, der har til opgave at udføre brandslukning og lignende. Opgaven varetages i Danmark af det kommunale redningsberedskab, men er i en del kommuner udliciteret.

Brandvæsen i Danmark 
Et kommunalt redningsberedskab har primært til opgave at slukke brande og udføre redningsarbejde ved ulykker. Enhver kommune er pålagt at have et redningsberedskab, hvis kommunen ikke ønsker at drive redningsberedskabet kan dette udliciteres til et privat firma eller en nabokommune.

De kommunale redningsberedskaber står ikke for ambulanceberedskabet; dette er en regionsopgave; visse steder i landet har kommunale redningsberedskaber dog aftaler med regionerne om at stå for driften af ambulancer, for eksempel Hovedstadsområdet, hvor Hovedstadens Beredskab driver ca. 20 ambulancer.

Brandvæsnet (det kommunale redningsberedskab) er overordnet underlagt Forsvarsministeren. Det kommunale redningsberedskabs opgaver er reguleret i Beredskabsloven.

I Beredskabsloven, § 9, præciseres det, at det kommunale redningsberedskab hører under kommunalbestyrelsen.

Jf. Beredskabsloven, § 12, skal det kommunale redningsberedskab kunne yde en forsvarlig indsats mod skader på personer, ejendom og miljøet ved ulykker og katastrofer, herunder krigshandlinger (…). Opbygningen af beredskabet sker efter en lokal, risikobaseret dimensionering.

Kommunen kan vælge at etablere eget brandvæsen, samordne brandvæsnet med andre kommuner, udlicitere opgaven til en privat entreprenør (f.eks. Falck m.fl.) eller Beredskabskorpset.

Falck står for ca. 60% af brandslukningen i Danmark og er således den største aktør på brandslukningsområdet.

Brandvæsner i Danmark 
Herunder ses en liste over danske brandvæsner, efter beredskabsreformen i 2016.

Referencer

Se også 
 Brandmand (job)
 Brandbil
 Redningsberedskab
24 (tal)

24 er et lige heltal og det naturlige tal, som kommer efter 23 og efterfølges af 25.

I matematik 

Fireogtyve er et sammensat tal med divisorerne 1, 2, 3, 4, 6, 8 og 12.

Fireogtyve er et Harshad-tal, fordi 24 er deleligt med 6 (altså 2+4).

Fireogtyve er fire fakultet (4! = 1*2*3*4 = 24)

Andet 

 24 er antallet af timer i et døgn.
 Jupiter-månen Iokaste hedder også Jupiter XXIV.
 Saturn-månen Kiviuq hedder også Saturn XXIV.
 24 er atomnummeret på grundstoffet krom
 24 karat guld er rent guld.

Bestemte tal
Carl Georg Rasmussen

Carl Georg Rasmussen er en ingeniør, der i 1980 opfandt den danske kabinecykel "Leitra". 

Carl Georg Rasmussen er uddannet ingeniør, og har en baggrund inden for konstruktion af svævefly. Har i en periode været ansat i Miljøministeriet og senere som leder af Informationssekretariatet på Danmarks Tekniske Universitet (DTU, dengang DTH). 

C.G. Rasmussen hører på verdensplan til en håndfuld pionerer inden for konstruktion af kabinecykler. Har gennem mere end 25 år fabrikeret "Leitra"-cyklen, der er solgt over det mest af Europa, USA og Nordamerika.

Tjek fødsels- og dødsår
Opfindere fra Danmark
Leitra

Leitra er en dansk kabinecykel, som i 1980 blev opfundet af ingeniør Carl Georg Rasmussen.

Cyklen blev godkendt af myndighederne i 1982, og har været i kommerciel produktion siden 1983. Leitra er en forkortelse af "Let Individuel Transport".

Cyklen er en 3-hjulet velomobil, der er blevet udviklet igennem alle de år den er blevet produceret, og der udvikles stadig på den, med nye og lettere dele som fx kulfiberaffjedring, 14-gears nav, elektrisk hjælpemotor, skivebremser, ventilation, mv.
En normal Leitra vejer ca. 30 kg. Dens aerodynamiske form gør den hurtigere i modvind og ned ad bakke, mens vægten gør den lidt langsommere op af bakke.

Det er den mest gennemprøvede velomobil som findes på markedet. Leitra'en har tilbagelagt millioner af kilometer og kørernes erfaringer og ønsker er blevet tilbagemeldt til Carl Georg Rasmussen, som så har implementeret forbedringerne i senere versioner. Den er fremstillet til daglig pratisk brug og langturskørsel, så der er bagagerum og sidetasker integreret i kabinen.

Leitra produceres efter ordre, så hver Leitra er personlig. Kunders ønsker er meget forskellige og derfor er cyklerne det også!
Der er indtil nu (marts 2008) produceret over 300 stk. Leitra. De er solgt til næsten hele verden, men størstedelen kører i Tyskland. Cyklerne produceres i Toppevad, 25 km fra København.

Den officielle Leitra hjemmeside: http://www.leitra.dk

Cykeltyper
Oscar Bernadotte

Prins Oscar Carl August Bernadotte, greve af Wisborg (15. november 1859 på Drottningholm Slot nær Stockholm – 4. oktober 1953 i Grödinge, Stockholms län) var den anden søn af kong Oscar 2. af Sverige og Sophie af Nassau og yngre broder til Gustaf V. Han var onkel til Dronning Ingrids fader. Frem til sit giftermål var han prins af Sverige og Norge samt hertug af Gotland.

Ægteskab 
Ved sit giftermål 1888 med Ebba Munck af Fulkila, som ikke var af kongelig afstamning, mistede han sin status som kongelig højhed. Af sin morbror, storhertug Adolf 1. af Luxembourg, fik han den specielt til ham oprettede arvelige titel greve af Wisborg. Denne titel er sidenhen også tildelt andre svenske prinser, som har giftet sig ikke-kongeligt. Af sin far fik Oscar ret til at kalde sig "prins Oscar Bernadotte". Denne prinsetitel gik dog ikke i arv til hans børn. Det officielle Sverige anerkendte aldrig den luxembourgske titel. Derfor blev Oscar Bernadotte fortsat opført som OSCAR Carl August Prins Bernadotte i den svenske statskalender.

Børn 
 Maria Sophie Henrietta (1889-1974), ugift.
 Carl Oscar (1890-1977). Gift 1) 1915-1935 med Marianne De Geer af Leufsta (1893-1978). To døtre og to sønner. Gift 2) 1937 med Gerty Börjesson (1910-2004). En søn.
 Ebba Sophia (1892-1936). Gift 1917 med Carl-Mårten Fleetwood (1885-1966). Ingen børn.
 Elsa Victoria (1893-1996). Gift 1929 med Hugo Cedergren (1891-1971). Ingen børn.
 Folke Bernadotte.

Titler 
1859-1888: Hans Kongelige Højhed Prins Oscar af Sverige og Norge, Hertug af Gotland. (på svensk: Hertig Oscar Carl August av Gotland, Sveriges och Norges arvfurste)
1888-1892: Prins Oscar Bernadotte (officielt: OSCAR Carl August Prins Bernadotte) (en personlig ikke-arvelig titel)
1892-1953: Prins Oscar Bernadotte, greve af Wisborg (tilhørte den ikke-introducerede adel)

Oscar
Huset Bernadotte
Svensk uintroduceret adel
Hertuger af Gotland
Greve af Wisborg

Greve af Wisborg er en titel, som er blevet tildelt svenske prinser, som har giftet sig ikke-kongeligt.

Prins Oscar, søn af Oscar II, giftede sig i 1888 med Ebba Munck af Fulkila, som ikke var af kongelig afstamning, og mistede derfor sin titel som svensk prins. Af sin morbror, storhertug Adolf af Luxembourg, fik han den arvelige titel greve af Wisborg i 1892. Denne titel blev i 1951 af den luxembourgske storhertuginde Charlotte også tildelt tre andre tidligere svenske prinser, som havde giftet sig ikke-kongeligt: Lennart, Sigvard og Carl Johan. Alle fire kaldes prins Bernadotte i disse dokumenter.

Mandlige efterkommere af disse prinser arver titlen greve af Wisborg. Den mest kendte af disse arvinger er diplomaten Folke Bernadotte, søn af Oscar Bernadotte.

Se også 
Greve af Rosenborg

References

Adelige titler
Kongelige fra Sverige
Svensk uintroduceret adel
Henrik Wiehe

Henrik Rosing Wiehe (9. februar 1927 på Frederiksberg – 1. juli 1987 smst) var en dansk skuespiller.

Wiehe læste hos Holger Gabrielsen og Hans Egede Budtz, og var engageret ved Aarhus Teater 1946-1949. Senere knyttet til Det Ny Teater og Folketeatret i perioden 1949-1955. Herefter optrådte han på ABC Teatret og Det ny Scala 1955-1956 samt Allé Scenen 1956-1957.

Henrik Wiehe var sammen med den den danske fotomodel Ellinor Vedel i 1955 og dannede senere en overgang par med skuespillerinden Ghita Nørby.

Han optrådte i en birolle i tv-serien Huset på Christianshavn i det første afsnit sæson to, Kødets lyst og trøst i 1970.

Filmografi 
 Susanne – 1950
 Bag de røde porte – 1951
 Som sendt fra himlen – 1951
 Det gælder livet – 1953
 Vi som går køkkenvejen – 1953
 Blændværk – 1955
 Mod og mandshjerte – 1955
 Færgekroen – 1956
 Hvad vil De ha'? – 1956
 Skovridergården – 1957
 Soldaterkammerater – 1958
 Far til fire på Bornholm – 1959
 Baronessen fra benzintanken – 1960
 Min kone fra Paris – 1961
 Det støver stadig – 1962
 Dronningens vagtmester – 1963
 Slap af, Frede – 1966
 Martha – 1967
 Jeg er sgu min egen – 1967
 Mig og min lillebror og storsmuglerne – 1968
 Det kære legetøj – 1968
 Mig og min lillebror og Bølle – 1969
 Og så er der bal bagefter – 1970
 Olsen-bandens store kup – 1972
 Mafiaen, det er osse mig – 1974

Eksterne henvisninger 
 
 

Skuespillere fra Danmark
Personer fra Frederiksberg
Henrik
Kebnekaise

Kebnekaise (samisk Giebmegáisi eller Giebnegáisi) er Sveriges højeste bjerg.

Et bjergmassiv i Kiruna kommun som har Sveriges to højeste toppe, Nord- og Sydtoppen. Sydtoppen udgøres af en gletsjer, højden ændrer sig derfor med gletsjerens tilvækst og afsmeltning. De seneste årtier har den vist en generelt nedadgående trend, sommeren 2005 var den 2.104 meter over havet ifølge Tarfala Vetenskapliga Station i Tarfaladalen nedenfor.

Det højeste punkt i Sverige på fast mark er Kebnekaises nordtop 2.097 meter over havet, som kan blive den højeste hvis trenden for Sydtoppen holder, eftersom bjerget under Sydtoppen kun er 2.070 meter over havet.

Ved Nikkaluokta slutter kørevejen og der er herfra 19 km til fjeldstationen. Hvorfra man kan nå Sydtoppen og retur. Tæt ved toppen findes Topstugan.

Se også 
 Flyulykken på Kebnekaise 2012

Noter 

Bjerge i Sverige
Bjergmassiver
Bar (Montenegro)

Bar er en by, som ligger ved Montenegros kyst. Byen Bar har 25.000 indbyggere og kommunen Bar har 45.000 indbyggere. Havnen i Bar er den største i Montenegro.

Den gamle bydel, Stari Bar (Gamle Bar), nævnes i dokumenter fra det 9. århundrede. Ved indfaldsvejen til byen findes et oliventræ, som er mellem 2000 og 2500 år gammelt. Dette er det ældste oliventræ i verden, og det bærer stadigvæk frugt.

Referencer 

Byer i Montenegro
Vester Horne Herred

Vester Horne Herred var et herred i Ribe Amt. Herreddet opstod i middelalderen omkring 1300 da Hornshæreth blev delt i Øster-, Vester Horne Herred i Ribe Amt, og Nørre Horne Herred i Ringkøbing Amt. Det hørte det under Vardesyssel. Senere kom det først under Varde Len og senere under Riberhus Len. Fra 1660 var det under Riberhus Amt.

I herredet ligger købstaden Varde og følgende sogne:
 Billum Sogn
 Henne Sogn
 Ho Sogn
 Janderup Sogn
 Kvong Sogn
 Lunde Sogn
 Lydum Sogn
 Lønne Sogn
 Mosevrå Kirkedistrikt (Ej vist på kort)
 Nørre Nebel Sogn
 Oksby Sogn
 Ovtrup Sogn
 Varde Sogn
 Ål Sogn

Se også 
 Danmarks regioner
 Danmarks amter (1970-2006)
 Danmarks amter (1793-1970)
 Danmarks amter (1662-1793)

Kilder 
 
 Trap Danmark 4. udgave 1924
 DIS-Danmark Amt-Herred-Sogn 

Herreder i Ribe Amt
Øster Horne Herred

Øster Horne Herred var et herred i Ribe Amt. Herredet opstod i middelalderen omkring 1300 da Hornshæreth blev delt i Øster- og Vester Horne Herred i Ribe Amt, og Nørre Horne Herred i Ringkøbing Amt. Det hørte det under Vardesyssel. Senere kom det først under Varde Len og senere under Riberhus Len. Fra 1660 var det under Lundenæs Amt.

I herredet ligger følgende sogne:
 Ansager Sogn
 Hodde Sogn
 Horne Sogn
 Skovlund Sogn (Ej vist på kort)
 Stenderup Sogn (Ej vist på kort)
 Tistrup Sogn
 Thorstrup Sogn
 Ølgod Sogn

Ved kommunalreformen i 1970 blev herredet delt mellem Varde Kommune (Horne og Thorstrup), Grindsted Kommune (Stenderup) og Ølgod Kommune (resten).

Se også 
 Danmarks regioner
 Danmarks amter (1970-2006)
 Danmarks amter (1793-1970)
 Danmarks amter (1662-1793)

Kilder 
 
 Trap Danmark 4. udgave 1924
 DIS-Danmark Amt-Herred-Sogn 

Herreder i Ribe Amt
Søvejsregler

Søvejsreglerne er et sæt internationale regler der regulerer skibenes ageren i forhold til hinanden ved møde i klart vejr og i nedsat sigtbarhed. Reglerne kan sidestilles med færdselsreglerne i land.

Det indbefatter bl.a. regler for følgende:
 Lanterneføring
 Vigepligter ved møde med andre skibe.
 Brug af lydsignalapparater. 
 Retningslinjer til overvejelse ved færden på havet.
 Nødsignaler.
 Generelle definitioner.
 Sejladsanvisninger i snævre løb og trafikseperationer.

Reglerne gælder for alle "skibe" i den brede definition som er angivet i regel 3: "... enhver form for  flydende materiel ... der anvendes eller kan anvendes som transportmiddel på vandet". Og de gælder for alle farvande der står i forbindelse med åbent hav.

Historie

De nuværende "Internationale Søvejsregler" blev til i 1972 form af internationale konventioner som de involverede lande tilsluttede sig. De blev udarbejdet på store konferencer og baseret på enstemmighed. De erstattede kollisionsregulativerne  af 1960.

En så stor og kompliceret procedure har naturligvis været vanskelig at arbejde med, og for at gøre lovgivningsarbejdet mere effektivt oprettede man i 1948 International Maritime Organization (IMO) under FN. I starten blot som rådgivende organ, men ved senere konventioner har IMO fået magt til at justere reglerne på mere smidig måde.

Eksterne henvisninger
BEK nr 1083 af 20/11/2009 Bekendtgørelse om Søvejsregler
Søfartsstyrelsen
IMO

Jura
Søfart
Bæveregern

Bæveregern (latin: Aplodontidae) er en lille familie med kun én art, bæveregernet (Aplodontia rufa), der lever i Nordamerika (fra det sydvestlige Canada sydpå til Californien).

IUCN Rødliste - ikke truede arter
Gnavere
Formulargodkendelse

En formulargodkendelse er en godkendelse og reservation af et politisk partis navn, så de kan begynde underskriftsindsamling og derved komme på stemmesedlerne til et folketingsvalg.

Der kræves underskrifter svarende til 1/175 af de afgivne stemmer ved sidste valg, for at et parti bliver opstillingsberettiget.

Politik
Syvsovere

Syvsovere er gnavere af familien Gliridae (ses også omtalt som Myoxidae), der er udbredt i Europa, Asien og Afrika. De lever i træerne og er fremragende klatrere. Det er små til mellemstore arter, oftest med en lang busket hale.

Klassifikation 
Familie: Gliridae
 Underfamilie: Graphiurinae
 Slægt: Graphiurus
 Underfamilie: Leithiinae
 Tribus: Leithiini
 Slægt: Eliomys (havesyvsover)
 Slægt: Dryomys (træsyvsover)
 Tribus: Seleviniini
 Undertribus: Seleviniina
 Slægt: Selevinia
 Undertribus: Myomimina
 Slægt: Myomimus
 Underfamilie: Glirinae
 Slægt: Glirulus (japansk syvsover)
 Tribus: Glirini
 Slægt: Glis
 Tribus: Muscardinini
 Slægt: Muscardinus (hasselmus)

Kilder 
 Systema naturae 2000 (classification) – Taxon: Family Gliridae
Klatremus

Klatremusene (latin: Dendromurinae) er en lille underfamilie af afrikanske gnavere. I alt omfatter den 8 slægter og 23 arter.

Slægter 
 Dendromus (11 arter – Afrika syd for Sahara)
 Dendroprionomys (1 art – Congo)
 Deomys (1 art – Øst- og Centralafrika)
 Leimacomys (1 art – Togo)
 Malacothrix (1 art – sydlige Afrika)
 Megadendromus (1 art – Etiopien)
 Prionomys (1 art – Centralafrika)
 Steatomys (6 arter – Afrika syd for Sahara)

Billeder

Kilder 
 Taxonomicon – Subfamily Dendromurinae

Gnavere
West Burra

West Burra (750 indb.) er en 12 km² stor ø med 750 indbyggere, der ligger sydvest for Shetlandsøernes hovedø Mainland. Øen er let bakket, næsten træløs, 10 km lang og er på det bredeste sted 2 km.

Den faste forbindelse fra Mainland med broer via naboøerne Trundra og East Burra har gavnet øens udvikling med nye beboere fra Mainland. De eneste større bebyggelser er den idylliske fiskerlandsby Hamnavoe og landsbyen West Burra. 

De vigtigste erhverv er fiskeri, bådbyggeri, landbrug og turisme. 

Mod syd ligger den kendte kirkeplads, (norn:papil) St. Laurence. Man formoder, at stedet har huset en af de første kirker, som nordboerne anlagde i det 7. århundrede på Shetlandsøerne. Der er på øen fundet flere megalitter, der kan ses på øen og på museerne i Lerwick og Edinburgh. Ved Duncansclate kan et originalt crofthouse beses. Øen er kendt for sine gode sandstrande. Der er overnatningsmuligheder på øen.

Eksterne henvisninger 

Fotogalleri Burra 
Megalitstene, West Burra 
Kort over syd-Shetland

Øer i Shetlandsøerne
Brunelle

Brunelle (Prunella) er en planteslægt, der er udbredt i Europa, Mellemøsten og Kaukasus. Det er stauder med opret vækst og ægformede, modsatte blade. Blomsterne sidder samlet i et endestillet aks. Her omtales kun de arter og hybrider, der er vildtvoksende i Danmark, eller som dyrkes her.

 Almindelig brunelle (Prunella vulgaris)
 Storblomstret brunelle (Prunella grandiflora)

 Hybridbrunelle (Prunella x webbiana)

Læbeblomst-familien
Abild (flertydig)

Abilde kan hentyde til flere artikler:
 Abild – et æble.
 Abild Sogn – et sogn i Tønder Kommune.
 Abild (by) – en by i Abild Sogn.
 Abild Kirke – en kirke i byen.
 Abild (Sverige) – et sogn i Falkenberg Kommune, Sverige
Konstantin Tjernenko

Konstantin Ustinovitj Tjernenko (, ; født 24. september 1911, død 10. marts 1985) var en sovjetisk politiker og Generalsekretær i Sovjetunionens kommunistiske parti. Han ledede unionen fra 13. februar 1984 til sin død i 1985.

Konstantin Tjernenko blev født den 24. september 1911 i Krasnojarsk kraj i Sibirien. Han blev medlem af Komsomol i 1926 og af SUKP i 1931. Efter en kort tjeneste som grænsevagt blev han karrierepolitiker i forskellige regioner, og i 1960 blev han hentet til Moskva. I 1971 blev han medlem af SUKP's Centralkomite og i 1978 blev han fuldt medlem af Politbureauet.

Han var af mange anset for at skulle være Leonid Bresjnevs efterfølger; men han blev forbigået, da Bresjnev døde i 1982, og Jurij Andropov blev valgt til generalsekretær. Grunden til dette var sandsynligvis, at der var en del kritiske røster i forhold til Bresjnev både i KGB og Den Røde Hær. Derfor faldt valget på Andropov, som havde været leder af KGB. Da Andropov døde efter kun 16 måneder, faldt valget på Tjernenko, selv om der var en del bekymring pga. hans dårlige helbred.

Under Tjernenkos styre fulgte Sovjetunionen igen den hårde linje fra Bresjnev-tiden. Den kolde krig blev endnu koldere, samtidig med at han forhandlede sig frem til en handelsaftale med Kina.

Grundet sit dårlige helbred var han nærmest ude af stand til at styre landet; men han fik stoppet de voldsomme personudskiftinger i partiet. Korruptionsbekæmpelsen, som Andropov havde sat i gang, blev også stoppet.

Tjernenko var bl.a. optaget af at få større tilslutning fra befolkningen, og han investerede derfor meget i forbrugsvarer, offentlige tjenester og landbruget.
Til gengæld fik dissidenterne det hårdere under hans styre.

Tjernenko døde den 10. marts 1985 og blev begravet i Kreml. Efter hans død blev hans private pengeskab åbnet af efterfølgeren Mikhail Gorbatjov. Der blev fundet nogle få personlige papirer og en masse penge. Endnu flere penge blev fundet i hans skrivebord. Hvad han havde tænkt sig at bruge dem til er stadig et mysterium.

Referencer

Eksterne henvisninger 
 

Politikere fra Rusland
Politikere fra Sovjetunionen
Kommunister fra Rusland
Sovjetunionens statsoverhoveder
Begravelser i Kremlmurens nekropolis
Personer døde af hjertestop
Kattehale (plante)

 

Kattehale (Lythrum salicaria) eller almindelig kattehale er en 50-100 cm høj urt, der vokser i f.eks. rørsump og grøfter.

Beskrivelse 
Kattehale er en flerårig urt med en opret, riset vækst. Stænglerne er oprette, fint hårede og kantede. Bladene er kransstillede eller modsatte, lancetformede og helrandede. Oversiden er glat og mørkegrøn, mens undersiden er lysegrøn og svagt håret. Blomsterne sidder i et endestillet aks. De enkelte blomster er purpurrøde og lidt lasede i spidsen af kronbladene. Frugterne er kapsler med mange frø, som modner godt og spirer villigt.

Kattehale har trimorf heterostyli (lang-, kort- og mellemgriflede blomster med de to modsatte støvdragerlængder)

Rodnettet består dels af en tyk, kort jordstængel, som forvedder helt, og dels af talrige trævlerødder.

Højde x bredde og årlig tilvækst: 0,6 x 1 m (60 x 5 cm/år).

Voksested 

Kattehale vokser over det meste af Nordeuropa og Nordasien, hvor den overalt foretrækker fugtige, lysåbne enge eller moser og søbredder. I Nordamerika er den naturaliseret og truer nu med at fortrænge den naturlige vegetation langs floder og søbredder.

I Danmark er den almindelig i hele landet i rørsump, ellesump, ved sø- og åbredder og grøfter.

På brinkerne langs Gudenåen findes arten sammen med bl.a. alm. fredløs, hjertegræs, alm. mjødurt, alm. skjolddrager, blåhat, dagpragtstjerne, djævelsbid, engkabbeleje, gul fladbælg, hamp-hjortetrøst, hyldebladet baldrian, Kap-balsamin, knoldet brunrod, kvan, kærgaltetand, kærtidsel, lodden dueurt, lysesiv, majgøgeurt, nyserøllike, rejnfan, rørgræs, skovkogleaks, sværtevæld og trævlekrone

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Haveplanter
Flerårige urter
Røde blomster
Sumpplanter
Kattehale (Lythrum)
Det kære legetøj

Det kære legetøj er en dansk film fra 1968, skrevet og instrueret af Gabriel Axel.

Medvirkende
Birgit Brüel
Henrik Wiehe
Aage Fønss
Susanne Jagd
Eddie Karnil
Arne Hansen
Kirsten Norholt
Hardy Rafn
Per Pallesen
Poul Glargaard
Jesper Klein

Eksterne henvisninger 
 

Danske film fra 1968
Film instrueret af Gabriel Axel
Dansksprogede film
Mig og Mafiaen

Mig og Mafiaen er en dansk film fra 1973, skrevet af Lise Nørgaard og instrueret af Henning Ørnbak, baseret på den engelske komedie "Oh, You're Awful", fra 1972.

Handling 
Om fidusmageren Viktor "Viffer" Hansen, hvis afdøde kompagnon har anbragt deres fælles formue på en schweizisk bankkonto. Kodenummeret til kontoen findes tilsammen registreret som tatoveringer på venstre endeballe hos fire unge piger, som Viktor går i gang med at opsøge i fantasifulde forklædninger. Han kommer imidlertid til at krydse magtfulde mafia-lederes planer.

Medvirkende 
 Dirch Passer
 Klaus Pagh
 Tove Maës
 Poul Bundgaard
 Susanne Heinrich
 Jørgen Kiil
 Ann-Mari Max Hansen
 Vera Gebuhr
 Lisbet Lundquist
 Jane Thomsen
 Ove Verner Hansen
 Edward Fleming
 Freddy Albeck
 Otto Brandenburg
 Per Bentzon Goldschmidt
 Poul Glargaard
 Karl Stegger
 Ole Monty
 Gotha Andersen
 Lulu Ziegler
 Hannah Bjarnhof
 Preben Ravn
 Ellen Margrethe Stein
 Simon Rosenbaum
 Ebba Amfeldt
 Hardy Rafn

Referencer

Eksterne henvisninger 
 

Danske film fra 1973
Komediefilm fra Danmark
Film instrueret af Henning Ørnbak
Dansksprogede film
Kattehale (slægt)

Kattehale (Lythrum) er udbredt med 7 arter i Europa, Nordafrika, Asien og Nordamerika. Kattehalearterne er en-eller flerårige, urteagtige planter eller halvbuske. Unge stængler er runde eller firkantede i tværsnit. Forveddede stængler er runde med lysebrun bark. Bladene kan sidde spredt, skruestillet, modsat eller kransstillet, og de kan være stilkede eller ustilkede. Bladpladen er altid udelt med glat bladrand. Blomsterne sidder enkeltvis eller i forskelligt opbyggede stande. Bægeret er smalt klokkeformet eller røragtigt. De egentlige kronblade er forskelligt formede eller mangler de helt. I stedet findes 4 eller 6 hylsterblade og ofte endda et ydre hylster. Kronbladene er rosa, purpurrøde, blå eller hvide. Arterne er insekbestøvede, og frugterne er kapsler med mange, rødbrune frø.

Her omtales kun de arter, der er vildtvoksende i Danmark, eller som dyrkes her.

 Kattehale (Lythrum salicaria)
 Græskattehale (Lythrum hyssopifolia)
 Smalbladet kattehale (Lythrum virgatum)

 Lythrum acutangulum
 Lythrum alatum
 Lythrum californicum
 Lythrum portula

Planteslægter
Mafiaen - det er osse mig!

Mafiaen, det er osse mig er en dansk komediefilm fra 1974 og en fortsættelse af Mig og Mafiaen. Filmen har manuskript af Lise Nørgaard og er instrueret af Henning Ørnbak.

Handling 
Fidusmageren Viktor "Viffer" Hansen er blevet involveret i mafiaens affærer. Da Mafiabossen Don Luigi vil have ham gift med sin rædsomme datter, stikker han af og det lykkes ham efter mange genvordigheder oven i købet selv at score udbyttet af et stort svindelnummer.

Medvirkende 
 Dirch Passer
 Freddy Albeck
 Jytte Abildstrøm
 Dick Kaysø
 Per Bentzon Goldschmidt
 Poul Glargaard
 Preben Kaas
 Axel Strøbye
 Lone Hertz
 Preben Mahrt
 Henrik Wiehe
 Bertel Lauring
 Jens Østerholm
 Finn Nielsen
 Vera Gebuhr
 Lene Maimu
 Hans Christian Ægidius
 Ulf Pilgaard
 Lone Lau
 Inger-Lise Gaarde
 Ernst Meyer

Referencer

Eksterne henvisninger 
 

Danske film fra 1974
Komediefilm fra Danmark
Film instrueret af Henning Ørnbak